क्लैट| इसबार आपत्तियों के निस्तारण के बाद ही निकलेगा परिणाम
देशके लॉ स्कूल्स में प्रवेश के लिए आयोजित होने वाले कॉमन लॉ एडमिशन टेस्ट (क्लैट) में इस बार पहली बार आपत्तियों का समाधान करने के बाद ही परिणाम जारी किया जाएगा। साथ ही मुंबई एनएलयू में भी क्लैट के माध्यम से प्रवेश दिया जाएगा। इससे 80 सीटें बढ़ जाएंगी और कुल 2 हजार 235 सीटों पर प्रवेश प्रक्रिया पूर्ण की जाएगी। क्लैट के माध्यम से इस बार कुल 17 लॉ स्कूल्स में प्रवेश प्रक्रिया पूर्ण की जानी है। इस बार परीक्षा राजीव गांधी नेशनल यूनिवर्सिटी ऑफ लॉ, पटियाला की ओर से आयोजित हो रही है। परीक्षा इस बार भी ऑनलाइन होगी, लेकिन प्रश्न पत्र स्टूडेंट्स को दे दिया जाएगा। अगले तीन दिनों में आपत्तियां स्वीकार की जाएंगी। आपत्तियाें के निस्तारण के बाद परिणाम घोषित होगा।
क्लैट विशेषज्ञ सागर जोशी ने बताया कि गत वर्ष रायपुर की राममनोहर लोहिया नेशनल लॉ यूनिवर्सिटी की ओर से परीक्षा आयोजित की गई थी। इसमें भी पारदर्शिता पर सवाल उठे थे। साथ ही आईआईएम में प्रवेश के लिए आयोजित होने वाले कॉमन एंट्रेंस टेस्ट के स्तर के और पूर्व में आयोजित क्लैट में आए हुए सवाल पूछ लिए गए थे। इन सभी पहलुओं को ध्यान में रखते हुए इस बार परीक्षा में कुछ बदलाव किए गए हैं।
1जनवरी से भरे जाएंगे आवेदन
क्लैट-2016के आवेदन एक जनवरी से भरे जाएंगे। आवेदन भरने की आखिरी तिथि 31 मार्च होगी। परीक्षा 8 मई को आयोजित की जाएगी। इसकी पहली आंसर-की 12 मई को निकाली जाएगी। इसके बाद 15 मई तक स्टूडेंट्स ऑनलाइन आपत्तियां बता सकेंगे। आपत्तियों की विशेषज्ञों से जांच करवाने के बाद फाइनल आंसर-की 20 मई को जारी की जाएगी। परिणाम 23 मई को घोषित होगा।
mag_Deva hin_Deva hin_Deva hin_Deva hin_Deva